পদপিষ্টের ঘটনায় বলি হয়েছেন, এমন একজনের গয়না কিছু লোক চুরি করেছে বলে সোমবার জানা গিয়েছে। তার ভিত্তিতে মুম্বই পুলিশ তদন্ত শুরু করেছে। অজ্ঞাতপরিচয় কিছু লোক এক জন মৃত মহিলা যাত্রীর টাকার ব্যাগ, গয়না চুরি করছে, এই ছবি এবং ভিডিও সোশ্যাল মিডিয়ায় ছড়িয়ে যাওয়ার পর মুম্বই পুলিশ তৎপর হয়। গয়না চুরির মামলা করা হয়েছে বলে দাদারের অ্যাসিস্ট্যান্ট কমিশনার অব পুলিশ সুনীল দেশমুখ জানিয়েছেন।